GiliGold/VAD_KnessetCorpus huggingface dataset:
ארבל אסטרחן: הנושא הזה לא היה מעוגן בכלל בחוק, לכן לא היה ברור מה הסמכויות של מי שמכהן בתפקיד הזה, ולכן מוצע לעגן את זה בחוק יסוד, ולקבוע שזה לא יהיה זקן חברי הכנסת אלא הוותיק מבין חברי הכנסת.
אברהם בורג: היוזמה הזאת באה מאתנו הנה, משום שנוצר מצב שאני חושב שאסור שיקרה במערכת דמוקרטית, שיש חור שבו אין בעצם בעל-בית.
אברהם בורג: כלומר, יש מצב שיש כנסת כל הזמן אבל אין מצב שאין יושב-ראש כנסת עם סמכויות של יושב-ראש כל הזמן.
אלי בן-מנחם: למה לא להשאיר את היושב-ראש שהיה?
אברהם בורג: למשל דן תיכון לא נבחר.
אברהם בורג: זה בכלל לא נכון, כי נבחרת עד תום הכנסת לקדנציה המסוימת על-ידי ההרכב הנוכחי.
אברהם בורג: אתה נכנס למצב חדש.
אלי בן-מנחם: אולי כדי שגם הכנסת תוכל לתפקד ולא יקרה לנו מה שקרה עם הנציג של גנדי, שפרינצק, אולי לבחור את הוותיק מחברי הכנסת מהסיעה הגדולה.
אברהם בורג: יש שפרינצק אחד על חמש-עשרה כנסות.
ארבל אסטרחן: סעיף 2 מתקן את סעיף 20א לחוק יסוד: הכנסת, והוא רוצה להוסיף פרוצדורה שבה יהיה אפשר למנות ממלא מקום ליושב-ראש הכנסת לא רק כאשר נבצר ממנו מטעמי בריאות למלא את תפקידו אלא גם כאשר הוא מודיע שנבצר ממנו דרך ארעי למלא את תפקידו, וועדת הכנסת אישרה את הודעתו.
ארבל אסטרחן: כי היום אין אפשרות שיושב-ראש הכנסת יודיע שבאופן זמני הוא לא יכול למלא את תפקידו שלא מטעמי בריאות, ובמצב כזה אין מישהו שיכול למלא את תפקידיו שקבועים בחוק.
אברהם בורג: כלומר, יכול להיות מצב תוך כדי הקדנציה שאין יושב-ראש ואין מה לעשות עם זה.
ארבל אסטרחן: יש יושב-ראש אבל נבצר ממנו למלא את תפקידו.
אברהם בורג: יש יושב-ראש.
אברהם בורג: להלכה יש ולמעשה אין.
סאלח טריף: למשל הבעיה שהיתה לך כשהיית באבל וחבר הכנסת פורת היה צריך להתפטר.
אברהם בורג: עשיתי משהו שמאוד פגע בי.
אברהם בורג: זה אבל ואני לא עושה בו כלום, ובגלל הסיטואציה של חנן פורת ביקשתי שיבוא אליי הביתה לתוך האבל להגיש את מכתב ההתפטרות.
אברהם בורג: זה היה מאוד לא נעים מבחינה דתית.
סגן מזכיר הכנסת דוד לב: למה ממלא המקום לא יכול לעשות את זה?
אברהם בורג: יש פונקציות שהן רק של היושב-ראש.
ארבל אסטרחן: זו סמכות שקבועה בחוק והיא נתונה רק ליושב-ראש.
סגן מזכיר הכנסת דוד לב: זה לא דבר שעובר אוטומטית לסגן יושב-ראש.
ארבל אסטרחן: סעיף 3 מתקן כותרת שוליים, טעות שנפלה אצלנו בתיקון חוק יסוד הקודם.
ארבל אסטרחן: תיקנו סעיף וכתבנו בכותרת השוליים "כינוס הכנסת" במקום "כינוס הכנסת שלא בתקופת הכנסים".
ארבל אסטרחן: צריך להוסיף את שלוש המילים האלה.
סגן מזכיר הכנסת דוד לב: צריך לעשות התאמה לחוק הקיים בסעיף 13, ששם נאמר שהכנסת תיפתח על-ידי נשיא המדינה וניהול הישיבה על-ידי זקן חברי הכנסת.
ארבל אסטרחן: הפתיחה יכולה להיות על-ידי זקן חברי הכנסת.
ארבל אסטרחן: זו רק הפתיחה.
סגן מזכיר הכנסת דוד לב: צריך למחוק את מה שכתוב בסעיף 13.
סגן מזכיר הכנסת דוד לב: לפי סעיף 13 זקן חברי הכנסת הנוכחים פותח את הישיבה.
סאלח טריף: אני מציע להתאים את הסעיף הזה לתיקון שקיבלנו.
ארבל אסטרחן: סעיף 13 אומר שהכנסת תיפתח על-ידי נשיא המדינה ואחר-כך ימסור את ניהול הישיבה לזקן חברי הכנסת.
אברהם בורג: צריך להוריד את המילה "הנוכחים", כי מיסדת בסעיף הקודם את זקן חברי הכנסת כמוסד.
ארבל אסטרחן: את הוותיק.
ארבל אסטרחן: הוא ישמש כיושב-ראש הכנסת עד לבחירת יושב-ראש קבוע.
ארבל אסטרחן: סעיף 13 מדבר רק על ישיבת הפתיחה.
סאלח טריף: צריך ללכת לפי התיקון, שוותיק זה ותיק לאורך כל הדרך.
סגן מזכיר הכנסת דוד לב: בכנסת הנוכחית פרס היה זקן החברים והוא לא יכול היה לשבת שש-שבע שעות רצופות.
סאלח טריף: מינו לו סגנים זמניים.
סגן מזכיר הכנסת דוד לב: אף אחד לא החליף אותו.
מוחמד ברכה: לאחר שבוע-שבועיים מינו סגנים זמניים – את גולדשמידט וריבלין.
אברהם בורג: לא מיהרנו למנות בגלל הבעיות הפוליטיות.
סאלח טריף: אני מבקש לעשות התאמה של סעיף 13 לחוק יסוד: הכנסת לתיקון מס' 38 שקיבלנו היום.
אברהם בורג: שיהיה ותיק לאורך כל הדרך.
סאלח טריף: יש הסתייגויות לתיקון המוצע?
ארבל אסטרחן: חברת הכנסת תמר גוז'נסקי ביקשה לצרף הסתייגות, שזה לא יהיה הוותיק מבין חברי הכנסת אלא הוותיקה מבין חברות הכנסת.
סאלח טריף: שתהיה רק אישה?
סאלח טריף: מי בעד הסתייגותה של חברת הכנסת גוז'נסקי?
סאלח טריף: בעד ההסתייגות של חה"כ ת' גוז'נסקי - אין
סאלח טריף: ההסתייגות של חה"כ ת' גוז'נסקי לא נתקבלה.
סאלח טריף: רבותיי, אני מבקש להצביע על הצעת חוק יסוד: הכנסת (תיקון מס' 38), כפי שהצענו כאן ואישרנו, כולל התאמת סעיף 13 לחוק היסוד.
סאלח טריף: בעד הצעת החוק – רוב
סאלח טריף: נמנע – 1
עבד-אלמאלכ דהאמשה: אני נמנע בשתי ההצבעות שהיו.
סאלח טריף: אני קובע שהצעת חוק יסוד: הכנסת (תיקון מס' 38) אושרה בקריאה שנייה ובקריאה שלישית.
ארבל אסטרחן: הוועדה לא מדברת על עסקי ביטוח אלא רק בביטוח רכב מנועי.
ארבל אסטרחן: זה לא קשור בכלל.
סגן מזכיר הכנסת דוד לב: בהצעה כאן מדובר בעסקי ביטוח.
סגן מזכיר הכנסת דוד לב: היות והוועדה המשותפת מורכבת מוועדת הכספים שיש בה עוצמה ומשקל גדול לנושא הביטוח, ומוועדת החוקה שתטפל בפן החוקתי של הנושא, היא מתאימה.
סגן מזכיר הכנסת דוד לב: בדרך כלל ועדה משותפת מוקמת לנושא.
סגן מזכיר הכנסת דוד לב: אתה לא יכול להעביר נושא אחר לוועדה משותפת שעוסקת באותו נושא.
שאול יהלום: זו לא ועדה משותפת.
שאול יהלום: זו ועדה שהוקמה בחוק רק לנושא אחד.
שאול יהלום: זו ועדה מיוחדת למעקב אחרי החוק.
סאלח טריף: אני מציע לדחות את ההצעה ולחשוב על כך.
יעל דיין: זה לא מעמיס.
יעל דיין: מדובר בהצעה שעברה בקריאה טרומית ואנחנו צריכים להצביע על איזו ועדה זה יעבור.
סאלח טריף: מדובר בהצעת חוק להפרייה חוץ-גופית של חבר הכנסת טיבי וקבוצת ח"כים?
יעל דיין: מדובר בשתי הצעות זהות, אחת של חבר הכנסת טיבי ואחת שלי.
יעל דיין: לא נרשמה הקריאה שלי על ההצעה של עצמי שצעקתי ולא נקלטה, להעביר לוועדה שלנו.
יעל דיין: לא עולה על הדעת שהסכמתי על זה.
יעל דיין: מיד אחרי זה הצביעו על ההצעה של חבר הכנסת טיבי.
יעל דיין: אלה היו הצעות ברצף ונימקנו אותן ברצף.
סאלח טריף: באותו עניין?
יעל דיין: כן, ממש זהה.
יעל דיין: זה היה בשבוע שעבר.
יעל דיין: אני מבקשת להעביר את הנושא לוועדה למעמד האישה.
צבי ענבר: אין ספק שפה יש סוגיה שמחייבת עיון.
צבי ענבר: פשוט לא ידעתי שזה יהיה היום.
אלי בן-מנחם: מה הבעיה?
צבי ענבר: אני צריך לדעת במה מדובר.
שאול יהלום: היועץ המשפטי צריך להתכונן, לבדוק את הבעיות.
שאול יהלום: לדעתי, יש כאן הרבה בעיות מוסריות ואתיות.
צבי ענבר: אני מתעסק במאה-מאתיים בעיות ביום.
סאלח טריף: אם היועץ המשפטי מבקש לעיין בנושא, נאפשר לו.
סאלח טריף: הקביעה של הוועדה תתייחס בדיוק לתוכנו של החוק.
צבי ענבר: אני לא יודע בכלל אם המכתב הגיע לשולחני.
יעל דיין: ההצעה של חבר הכנסת טיבי שהיא זהה נמצאת היום על סדר היום של ועדת הכנסת.
יעל דיין: זו אותה הצעה, היא זהה.
צבי ענבר: אבל נאמר לנו שזה לא יהיה היום.
יעל דיין: לי נאמר שכן יהיה.
צבי ענבר: אני מוכרח לבדוק.
צבי ענבר: מחר יש ועדת כנסת.
יעל דיין: זה על סדר היום.
סאלח טריף: חברת הכנסת דיין מבקשת שזה יהיה היום.
סאלח טריף: אני מסביר שאי-אפשר.
יעל דיין: ההצעה של חבר הכנסת טיבי כן עומדת היום על סדר היום.
סאלח טריף: אני מבקש לעבור לסעיף אחר:
סאלח טריף: הצעת חוק הזכות למות בכבוד, התשנ"ט-1999.
סאלח טריף: חבר הכנסת אבי יחזקאל מבקש להעביר את הצעת החוק לוועדת החוקה, חוק ומשפט.
שאול יהלום: מה עמדת היועץ המשפטי?
סאלח טריף: יש מניעה?
סאלח טריף: זה אחד הנושאים שיש בו שאלת יסוד ושאלה ערכית מאוד, ולדעתי, הדיון בחוק הזה מתאים לדיון בוועדת החוקה.
סאלח טריף: מר ענבר, אתה מסכים?
סאלח טריף: לכן אני מציע להעביר את הצעת החוק הזאת לוועדת החוקה, חוק ומשפט ששם תידון גם הצעת החוק של חברת הכנסת ענת מאור שמדברת על הזכות להחליט על הארכת חיים.
סאלח טריף: בעד ההצעה להעביר את הצעות החוק לדיון בוועדת החוקה, חוק ומשפט – רוב
סאלח טריף: ההצעה להעביר את הצעת חוק הזכות למות בכבוד והצעת חוק העונשין (תיקון –
סאלח טריף: כל יתר החוקים, כיוון שהם בעייתיים, אני מבקש להעביר אותם לארבל אסטרחן, שיחד עם היועץ המשפטי יגבשו עמדה ונביא לדיון.
שאול יהלום: זה מה שמבקש המציע?
סאלח טריף: אני מבקש להעביר את הצעת חוק העונשין (תיקון – השארת ילד), התש"ס-1999 לוועדה לקידום מעמד הילד.
סאלח טריף: בעד ההצעה להעביר את הצעת החוק לוועדה לקידום מעמד הילד – רוב
סאלח טריף: ההצעה להעביר את הצעת חוק העונשין (תיקון – השארת ילד), בתש"ס-1999, לוועדה לקידום מעמד הילד נתקבלה.
סאלח טריף: הפרלמנטרית בעניין אסון המכביה
אליעזר זנדברג: אדוני היושב-ראש, מה בקשר להצעה בעניין אסון גשר המכביה?
אליעזר זנדברג: פניתי אליך בכתב.
סאלח טריף: אדוני היושב-ראש, אני מבקש את אזנך.
סאלח טריף: חבר הכנסת מודי זנדברג העלה כבר את העניין בישיבה קודמת.
סאלח טריף: הוא מבקש שוועדת החקירה הפרלמנטרית שעסקה באסון המכביה, שבינתיים החקירה נסתיימה גם פרלמנטרית וגם ציבורית, תמשיך לעסוק ביישום המסקנות.
סאלח טריף: אני מבקש את עצתך.
סאלח טריף: מה נהוג?
צבי ענבר: לא נהוג דבר.
צבי ענבר: אנחנו מדברים על ועדת חקירה פרלמנטרית שסיימה את תפקידה.
צבי ענבר: טוען יושב-ראש הוועדה שעל הכנסת לקיים מעקב אחר ביצוע החלטת ועדת החקירה הפרלמנטרית.
צבי ענבר: הגוף שלדעתו יכול לקיים את המעקב זה ועדת כנסת, ועדה מיוחדת שתהיה באותו הרכב של ועדת החקירה הפרלמנטרית, כך שחברי הוועדה בקיאים בנושא ויוכלו לקיים את המעקב.
סאלח טריף: זה לא חלק מהנושא שאנחנו מנסים לשנות עכשיו ולהביא שינויים בנושא ועדות חקירה פרלמנטריות?
צבי ענבר: לא מדובר פה בוועדות חקירה פרלמנטריות.
צבי ענבר: למעשה מה שצריך חבר הכנסת זנדברג כדי לשכנע את הוועדה הזאת להמליץ בפני מליאת הכנסת להקים ועדה מיוחדת, זה להביא את דו"ח ועדת החקירה הפרלמנטרית ולציין בפני חברי הוועדה, כשהדברים גם יירשמו בפרוטוקול, מהם העניינים הטעונים מעקב שמחייבים ועדת כנסת, ואם הוועדה תשתכנע שזה כך היא תוכל להציע למליאה.
אליעזר זנדברג: הדו"ח נמסר לכל חברי הכנסת במליאה.
אליעזר זנדברג: הנקודה היא כזאת: יש מספר נושאים שנוגעים למספר ועדות כנסת על-פי החלוקה המסורתית כלולה, שכלולים בהמלצות ובמסקנות.
אליעזר זנדברג: מדובר בשינויים ומעקב אחר ביצוע של החלטות.
אליעזר זנדברג: למשל דברים שקשורים להשתתפות מדינת ישראל במכביה.
סאלח טריף: האם בשביל כך צריך ועדה?
אלי בן-מנחם: מודי, כמה זמן אתה מעריך שהוועדה צריך להמשיך?
אליעזר זנדברג: יש שם נושאים שונים.
אליעזר זנדברג: יש דברים שקשורים לאירועים המוניים, לתקנות ואולי גם לחקיקה שצריכים לחוקק.
אליעזר זנדברג: הדברים קשורים אחד בשני.
אליעזר זנדברג: הוועדה הזאת ישבה ולמעשה שמעה את כל המומחים מכל התחומים.
אליעזר זנדברג: הידע הכי גדול יש דווקא לאנשים שישבו שם.
אליעזר זנדברג: אם צריכים לבצע מעקב בכל מה שנוגע למשלוח ספורטאים לאולימפיאדה, בכל מה שנוגע למכביה הבאה שהיא בעוד שנה, אדוני היושב-ראש, השתתפות מדינת ישראל - - -
סאלח טריף: יש אירועים שהם לא רק מכביה.
סאלח טריף: יש עוד אירועים לאומיים גדולים.
אליעזר זנדברג: אני בפירוש חושב שלא.
אליעזר זנדברג: כאשר עולה שאלה עקרונית של אירועים המוניים, זאת סוגיה ציבורית יותר מכל דבר אחר שהכנסת נדרשת או תידרש לה בכל מקרה.
אליעזר זנדברג: כאשר עולה שאלה של אבטחה ותקנים או אישור תקנות לאבטחה, זו סוגיה ציבורית.
אליעזר זנדברג: כאשר עולה שאלה של אי-השתתפותה של מדינת ישראל במימון או במכביה הבאה אם לא יקרו דברים מסוימים במכבי, זאת שאלה שסביב שולחן של ועדת כנסת ידונו בה.
אליעזר זנדברג: כשעולה השאלה של שידור ציבורי, של מסך מפוצל, של אסון או לא אסון, זו גם שאלה עקרונית שכלולה בהמלצות שלנו.
אליעזר זנדברג: זאת שאלה שהכנסת תידרש לה.
אליעזר זנדברג: כשאני מחבר את הדברים, מספר ועדות יידרשו לעניין.
אליעזר זנדברג: חשבתי שזה יותר הגיוני שוועדה אחת תמשיך לטפל בנושא, כשהיא מכירה ובקיאה בחומר, באותו הרכב שהיה בוועדת החקירה.
אליעזר זנדברג: אני חושב שגם באוסטרליה הציפייה היא למשהו דומה, כי אז יה להם כתובת והם כבר התרגלו אליה.
אליעזר זנדברג: זה עניין של גישור הפערים והקרע שקיים.
אלי בן-מנחם: אני חושב שהבקשה היא מאוד הגיונית.
אלי בן-מנחם: מקימים ועדות חקירה פרלמנטריות, הן מסיימות את העבודה, לא יודעים מה קרה הלאה, הן זזות הצדה ולך תבדוק מה קרה.
אלי בן-מנחם: לדעתי, הם לא סיימו את העבודה.
אלי בן-מנחם: במסקנות של הוועדה יש יישום החלטות.
אלי בן-מנחם: מי יבדוק את היישום?
אלי בן-מנחם: מישהו צריך לבדוק את זה.
אלי בן-מנחם: אני חושב שאפשר להאריך להם לתקופה מסוימת, שזה יהיה מקרה יוצא דופן, עד ליישום ההחלטות.
סגן מזכיר הכנסת דוד לב: בכתב המינוי של הוועדה אתה יכול להגיד, אני רוצה שעם הנחת המסקנות יהיה גם מעקב, כי אחרת זה מסתיים ברגע שהוגש הדו"ח.
אלי בן-מנחם: למה אי-אפשר להאריך?
סגן מזכיר הכנסת דוד לב: בוועדת חקירה ברגע שמגישים את הדו"ח, הסתיים תפקידה.
אליעזר זנדברג: בהמשך להצעה של אלי בן-מנחם, אפשר לקבוע שנקים את הוועדה ונקבע דיון נוסף בעניינה של הוועדה בחודש מאי בשנה הבאה.
אליעזר זנדברג: אם נגיע למסקנה שאין צורך בה, אני מתחייב לפרק את הוועדה בתור היושב-ראש שלה.
אליעזר זנדברג: יש נושאים שקשורים למשל להתפטרות נשיא מכבי עולמי.
אליעזר זנדברג: האוסטרלים זועמים.
אליעזר זנדברג: ועדת החקירה היתה מקום שבו אפשר היה לרכך עמדות ולקרב את הצדדים.
אליעזר זנדברג: יש בזה תועלת למדינת ישראל.
סגן מזכיר הכנסת דוד לב: צריך להקים את ועדת החקירה כאילו מהתחלה.
אלי בן-מנחם: למה?
אלי בן-מנחם: הם לא סיימו את העבודה.
סאלח טריף: האם נוכל להאריך את תוקף פעולתה של ועדת החקירה הזאת?
צבי ענבר: ועדת החקירה הפרלמנטרית סיימה את תפקידה.
אליעזר זנדברג: מדובר על מעקב אחר היישום של ההמלצות שלה, לא בחקירה.
אליעזר זנדברג: החקירה הסתיימה.
אליעזר זנדברג: כתבנו את הדו"ח.
סאלח טריף: אני תומך בעניין, אבל אני חושש מהשתרשות העניין הזה לכל נושא ונושא.
אליעזר זנדברג: ממילא דנים בקרוב באופן עקרוני בוועדות חקירה והמשמעות שלהן, כך שהחשש שלך מתקדים לא קיים, כי עוד מעט יהיו כללים אחרים לגבי ועדות חקירה.
סגן מזכיר הכנסת דוד לב: אפשר להקים ועדה מיוחדת אפילו באותו הרכב, למעקב אחר הדו"ח.
סאלח טריף: החשש שלי שבעקבות אישור הקמת הוועדה המיוחדת הזאת יהיה גל של ביקושים לוועדות מיוחדות, ומרוב ועדות מיוחדות לא יהיו ועדות בכנסת.
סאלח טריף: כל פרצה שוועדת הכנסת פותחת יש מבול.
סאלח טריף: אני רוצה לתת פתרון למודי לעניין הזה, אבל שזה לא יפתח פתח מסוכן.
אליעזר זנדברג: אני רוצה להציע הצעה.
אליעזר זנדברג: אני רוצה ללכת בכיוון שלך.
אליעזר זנדברג: אולי זה אפילו חורג יותר מהתקנון, לכן כדאי לחשוב.
אליעזר זנדברג: אולי, היות שמדובר בנושאים שקשורים במספר ועדות, להקים ועדת משנה של ועדת הכנסת, נקבע את אותו הרכב של הוועדה הקודמת, ונהיה ועדת משנה של ועדת הכנסת שעוסקת במעקב.
סאלח טריף: זה יותר קל, כי זו סמכות פנימית שאפשר לשלוט בה.
צבי ענבר: ועדת משנה בוודאי שזה הדבר הטוב ביותר.
שאול יהלום: אני מציע ועדת משנה של ועדת הכנסת למעקב אחרי מסקנות כל ועדות החקירה הפרלמנטריות.
אליעזר זנדברג: הוועדה הזאת תעסוק ביישום ההמלצות.
סאלח טריף: ועדה לא בהרכב גדול.
אליעזר זנדברג: אדוני היושב-ראש, אני רוצה את אותו הרכב.
סאלח טריף: אני מקבל.
סאלח טריף: בואו נאשר הקמת ועדת המשנה לצורך מעקב אחר ההמלצות.
סגן מזכיר הכנסת דוד לב: ועדת משנה של ועדת הכנסת, שחבריה צריכים להיות חברי ועדת הכנסת.
אליעזר זנדברג: אדוני היושב-ראש, אני אציע לך הרכב.
סאלח טריף: מדובר על מינוי ועדת משנה של ועדת הכנסת בת חמישה חברים לעניין מעקב אחר ביצוע דו"ח לקחי אסון המכביה .
סאלח טריף: חבר הכנסת זנדברג, כיושב-ראש המוצע של הוועדה, יביא את הרכב הוועדה לאישור.
סגן מזכיר הכנסת דוד לב: ההחלטה היא שזה יעבור לוועדת הכנסת.
סגן מזכיר הכנסת דוד לב: ועדת הכנסת תעשה עם זה מה שהיא רוצה.
סאלח טריף: ועדת הכנסת אישרה את הקמת ועדת המשנה.
סאלח טריף: חבר הכנסת זנדברג יביא לי את הרכב החברים.
סאלח טריף: רבותיי, תם סדר היום.
סאלח טריף: שלום לכולם, אני מתכבד לפתוח את ישיבת ועדת הכנסת.
סאלח טריף: על סדר היום – דיון בנושא העוזרים הפרלמנטריים בעקבות המלצות דוח ועדת גלנור.
סאלח טריף: כידוע לכם, בדוח ועדת גלנור היתה התייחסות לגבי עוזר פרלמנטרי מקצועי, שיהיה אקדמאי, ובהתאם לכך יקבל דירוג אחר, תנאי שכר משופרים וילווה את עבודת הכנסת במשך כל השבוע.
סאלח טריף: אנחנו נדרשים לעניין הזה שוב, משום שהיתה פניה גם של חלק מהעוזרים וגם של חלק מחברי הכנסת שיש להם עוזרים פרלמנטריים, שהם לא בעלי תואר אקדמאי, אך הם בעלי ותק רב או שהם למדו בישיבות.
סאלח טריף: חלק מהבקשות היו שיהיו שני עוזרים פרלמנטריים אקדמאים.
סאלח טריף: צריך שיהיה ברור שאנחנו לא נחרוג מתחום ההמלצות של ועדת גלנור, במובן הזה שלא נרחיב את העניין וניתן עוד הטבות לעוד עוזר פרלמנטרי, כי הוא אקדמאי.
סאלח טריף: לא זו הכוונה.
סאלח טריף: אנחנו כן ניתן פתרונות למצבים אנושיים, למצבים מסוימים, כמו של חבר כנסת שעובד עם עוזר פרלמנטרי שנים רבות ולא יכול לסלק אותו מחר.
סאלח טריף: כמובן שאין זה הוגן לא לתת לאותו אחד את השכר הראוי, כדי שיוכל ללוות אותו בכל ימות השבוע.
זהבה גלאון: אז בשביל מה מתכנסת הוועדה, אם אתה מגדיר מראש מה מטרת הוועדה?
נעמי חזן: אתה מוכן שזה יהיה לקבוצה אחת ולא לקבוצה אחרת?
סאלח טריף: יש מצב שיש עוזרים פרלמנטריים שמלווים חברי כנסת שנים רבות והם לא אקדמאים.
סאלח טריף: בדקנו בשירות המדינה מה קורה שם במקרה כזה.
סאלח טריף: מצאנו שיש תפקיד מקביל לתואר אקדמי והוא נקרא ותק תמורת תואר אקדמי.
סאלח טריף: אני רוצה להציע שלא רק הוותק בלבד יעמוד מול תואר אקדמי, אלא יתווסף לו העניין של ההכשרות שאנחנו עושים בכנסת, כתנאי לזה שאנחנו נאשר שאותו אחד יכול להיות העוזר המקצועי של חבר הכנסת.
סאלח טריף: מי מחברי הכנסת שחושב שנוכל להרחיב ולתת לשני עוזרים שכר של עוזר מקצועי – טועה.
סאלח טריף: ההמלצה של ועדת גלנור היא ברורה וחד משמעית: רק עוזר אחד יכול להיות עוזר מקצועי ואילו ההגדרה של השני היא "עוזר מינהלי" – פקידות, מזכירות וכו'.
סאלח טריף: יכול חבר הכנסת להחזיק בשני פרופסורים ויכול להחזיק בשני אנשים בעלי תואר B.A ובלבד שידע שההמלצה היא כזאת ואנחנו לא חורגים ממנה.
עופר חוגי: אפשר לחלק את השכר שיש עבור שני העוזרים שווה בשווה?
סאלח טריף: לא, אני לא רוצה להתעסק בדברים כאלה.
ראובן ריבלין: בוודאי שלא, הרי לא הוסיפו שכר.
אליעזר כהן: ועדת גלנור לא סיימה את עבודתה.
סאלח טריף: ההצעה שלי לגבי עוזרים פרלמנטרים שאין להם תואר אקדמי, כדי שיהפכו לעוזרים מקצועיים בלשון המלצות ועדת גלנור, שנקבע שהם צריכים להיות בעלי חמש שנות ותק בעבודה בכנסת או שעבדו עם חבר הכנסת במוסד ציבורי אחר.
אברהם רביץ: חמש שנים זה יותר מדי.
ראובן ריבלין: כבר עושים מסחר על הפרטים?
ראובן ריבלין: קודם צריך לדבר על העיקרון ואחר כך על הפרטים.
סאלח טריף: מלבד חמש שנות הוותק הדרושות יש תנאי נוסף, שהוא עבר את כל ההכשרות שמקיימים בכנסת לצורך עבודתו כעוזר פרלמנטרי בכנסת.
סאלח טריף: בנוסף לזה הוא צריך לעבור הכשרה מיוחדת בכנסת שתועבר על ידי מרכז המידע של הכנסת יחד עם מומחים בכנסת.
סאלח טריף: זאת ההצעה שלי לפתרון הבעיה של עוזרים לא אקדמאים.
רחבעם זאבי: לפי עניות דעתי ומיטב ידיעתי ועדת גלנור לא הוסמכה לטפל בעוזרים הפרלמנטריים.
רחבעם זאבי: זה לא היה ב-Terms of reference של כתב המינוי שלה, והיא הרחיבה את עבודתה.
רחבעם זאבי: לפעמים זה טוב ולפעמים זה לא בדיוק טוב.
רחבעם זאבי: כאשר הוועדה עשתה את עבודתה, פנתה אליה קבוצה של עוזרים פרלמנטריים אקדמאים והציגו את בעיותיהם או תביעותיהם.
רחבעם זאבי: לעוזרים פרלמנטריים רבים – שזה 150 איש – לא היתה ידיעה שהוועדה עוסקת בזה והם לא הציגו את תביעותיהם ולא הציגו את דרישותיהם לפני הוועדה.
רחבעם זאבי: מכאן, שעבודת הוועדה איננה מושלמת.
רחבעם זאבי: אני לא חושב שאנחנו יכולים לדון בחיפזון בקבוצה כל כך חשובה, של עובדים כל כך מסורים, כאשר הפעמון צלצל לנו שבעוד 14 דקות אנחנו נהיה במליאה, ונחליט בחיפזון ובתקיפות ובצעקות.
רחבעם זאבי: הנושא שווה עיון רציני מאוד.
רחבעם זאבי: אני לא מסכים לחלק את התוספת השכר שהוקצתה לזה בין שני עוזרים.
רחבעם זאבי: אם יש מקרה שיש לחברת כנסת שני עוזרים פרלמנטריים אקדמאים, זה אומר שהיא תצטרך לפטר אחד מהם ואת השני היא תשאיר?
ראובן ריבלין: מה עשו עד עכשיו?
ראובן ריבלין: עכשיו זה רק משתפר.
סאלח טריף: תיזהרו שאני לא אדון בנושא הזה בכלל.
סאלח טריף: צריך לא להגזים בעניין הזה, כי יש גבול.
סאלח טריף: מה שעשינו עד עכשיו הוא בגדר מהפיכה בכנסת.
סאלח טריף: מי שרוצה להגזים, שיידע שיש לזה מחיר כבד אחר כך.
רחבעם זאבי: אני לא יודע אם ההערה האחרונה שלך התייחסה אליי.
סאלח טריף: זה היה באופן כללי.
סאלח טריף: אין כאן עניין של דעה פוליטית.
סאלח טריף: אם אתה חושב שהדיון של ועדת גלנור בתנאי העבודה של חברי הכנסת לא כולל את העוזרים הפרלמנטריים, יש לנו בעיה עם הבנה יסודית של העניין.
רחבעם זאבי: אני לא חושב שכחבר כנסת וכחבר ועדה אני צריך לדון בזה ברצינות תחת איומים של יושב ראש הוועדה שהוא לא ידון, הוא ירים את קולו ואז כולנו נרתע.
רחבעם זאבי: אני סבור שהוועדה איננה יכולה היום לדון בזה, בטרם ועדת גלנור או מישהו אחר מטעמנו יעסוק בזה ברצינות וישמע גם את העוזרים הפרלמנטריים שאינם אקדמאים והם רוב מניינם ובניינם של קהילת העוזרים הפרלמנטריים.
נעמי חזן: אנחנו נדרשים כביכול תוך עשר דקות להחליט החלטות.
סאלח טריף: אנחנו לא חייבים, יש לנו זמן.
סאלח טריף: כדאי שהעוזרים שלכם ישמעו.
נעמי חזן: בעיקרון ההחלטות של ועדת גלנור הן החלטות טובות.
נעמי חזן: ההחלטות אינן מתייחסות לאנשים חיים ועובדים, שחתומים איתנו על חוזים.
נעמי חזן: לכן, ועדת גלנור חטאה בחטא אחד, בכך שהיא לא חשבה על הוראות מעבר לגבי ההמלצות שלה.
נעמי חזן: כתוצאה מכך, ישנם לפחות עשרה חברי כנסת המעסיקים היום על חוזה חתום שני אקדמאים.
ראובן ריבלין: אף אחד לא אומר להם שלא.
נעמי חזן: כתוצאה מכך, לאותם חברי הכנסת יש שלוש אופציות – כל אחת בלתי נסבלת: אופציה ראשונה - לפטר את אחד מהעובדים, שלפעמים הוא מסור ומצוין.
נעמי חזן: אופציה שניה - ליצור אפליה בוטה בין שני אנשים שווים.
נעמי חזן: אופציה שלישית – אולי לקחת את העוגה ואז ליצור אפליה בין אותם עובדים לבין עובדים אחרים עם אותם כישורים.
נעמי חזן: כנסת ישראל לא יכולה להרשות לעצמה ליצור אי שוויון.
סאלח טריף: כל הזמן ידעתי שקשה לקחת מאדם כסף, אבל כשאתה בא לתת לו עוד, אז אין בעיה.
נעמי חזן: אתה לא נותן לו עוד, אלא יוצר מעמדות.
נעמי חזן: העובדים האלה עונים על כל הקריטריונים ואתה דורש או לפטר אחד מהם או ליצור אי שוויון ביניהם.
נעמי חזן: הדבר הזה לא נכון.
נעמי חזן: זה תקדים שכנסת ישראל כמעסיק לא יכולה להרשות לעצמה, ולכן אני מבקשת הוראות מעבר בעניין הזה.
ראובן ריבלין: אנחנו ממשיכים להביא לידי מצב שהציבור לא תנקע נפשו מאיתנו, אלא פשוט הוא יתחיל להקיא מאיתנו.
ראובן ריבלין: החלטנו לקיים את הוועדה, כי גם רצינו לשפר את מעמדם של חברי הכנסת ותנאי עבודתם.
ראובן ריבלין: כתוצאה מהתנאים הנלווים אמרה הוועדה שצריך להעמיד לרשות חברי הכנסת אדם שיהיה בעל סגולות כאלה, שגם יוכל להתפרנס על פי סגולותיו.
ראובן ריבלין: לא רצינו בעצם לתת לחבר הכנסת עוד בוכטה של כסף על מנת שיחלק בין העוזרים שלו, אלא אמרנו שניתן כספים לאנשים שיהיו מקצוענים יותר.
ראובן ריבלין: באף מקום לא נאמר חלילה שהסכם שנתחם על ידי חבר הכנסת עם אחד העוזרים שלו יבוטל או לא יקוים או יקטן.
נעמי חזן: אבל אתה מוכן ליצור אפליה.
ראובן ריבלין: אני לא מוכן ליצור שום אפליה.
ראובן ריבלין: הכנסת יכולה להעמיד לרשות חבר הכנסת שני עוזרים, אחד בדרגה כזאת ואחד בדרגה אחרת.
סאלח טריף: כך זה אצל השרים – יש שר בכיר ושר פחות בכיר.
צבי ענבר: אבל כולם מקבלים אותו שכר.
ראובן ריבלין: יכולה חברת הכנסת חזן לומר בצדק, שהיא לא יכולה לתת לעוזר אחד שלה משכורת יותר גבוהה ושהשני יישאר עם המשכורת הרגילה.
ראובן ריבלין: זו דילמה מוסרית ממדרגה ראשונה, ולכן אני מציע לא להעמיד את חברי הכנסת בדילמה, להוריד את זה מסדר היום ולקבוע שהעוזרים הפרלמנטריים יישארו כפי שהיו ואז לא תהיה דילמה מוסרית.
ראובן ריבלין: יש חברי כנסת שצריך לפתור את הבעיה שלהם כאשר יש להם רמה אחרת ולא רמה אקדמאית.
ראובן ריבלין: צריך לפתור את זה בדיון מעמיק.
ראובן ריבלין: אני מציע רק הוראת מעבר אחת – מי שאין לו עוזר אקדמאי ורוצה להעסיק את אחד מהעוזרים שלו לתקופת המעבר עד תום הכנסת הזאת, נעשה הוראת מעבר שאומרת: לא יפטר אדם בגלל שאין לו תואר אקדמאי.
ראובן ריבלין: ואז ישאירו אותו לתקופה מוגבלת כפי שנחליט.
זהבה גלאון: אם יש לשני חברי כנסת שני עוזרים בעלי תואר, אתם דורשים מאיתנו משפט שלמה.
זהבה גלאון: כששרים לקחו אנשים לתפקידי עוזרים, הגדירו להם מראש מה התפקיד שלהם, מה השכר שלהם.
זהבה גלאון: אני לקחתי שתי עוזרות ולאף אחת משתיהן לא הגדרתי אם היא מקצועית או מינהלית.
סאלח טריף: אני יכול לתת לך הצעה – חודשיים זה וחודשיים זה.
אליעזר זנדברג: בכל מקום יש תנאי מעבר.
סאלח טריף: אנחנו באים לעזור לכם ואתם לא רוצים לעזור לעצמכם.
זהבה גלאון: אדוני היושב ראש, ההצעות שלך בדרך כלל קונסטרוקטיביות, אבל פה הן משפילות ומעליבות.
זהבה גלאון: ההצעה שהצעת לגבי עוזרים מסוימים להחשיב להם את הוותק כמו בשירות הציבורי, היא הצעה מצוינת ואני תומכת בה.
זהבה גלאון: מה שוועדת גלנור לא לקחה בחשבון - ואמרה את זה חברת הכנסת חזן וכן חבר הכנסת רובי ריבלין בהקשר אחר – שחייבים לעשות פקודת מעבר לתקופת ביניים.
זהבה גלאון: כשאחת מהעוזרות שלי תפסיק את עבודתה, החוזה עם העוזר החדש יהיה על פי אותה חלוקה מקצועית ומינהלית.
זהבה גלאון: ועדת גלנור היא לא תורה שניתנה למשה בסיני.
ראובן ריבלין: אז אפשר לומר את זה גם לגבי ההמלצות שלה לחברי הכנסת.
סאלח טריף: מזה בדיוק חששתי.
זהבה גלאון: אני לא מוכנה שתעמידו אותנו – את אלה שאתם מכניסים לבעיה – במצב שאנחנו צריכים להתגונן.
סאלח טריף: את לא יודעת כמה קשה עבדתי כדי שיהיה לך את מה שיש לך.
זהבה גלאון: עושים לי טובה אישית?
נעמי חזן: תפטרו את הבעיה המוסרית.
אליעזר זנדברג: זאת בעיית אמת וצריך למצוא תנאי מעבר.
אליעזר זנדברג: המלצות הוועדה לא הגיוניות ללא תנאי מעבר.
זהבה גלאון: לגבי הסוגיה של העוזרים הכפולים בעלי התואר, אני מציעה שתקים ועדת משנה שתדבר על תקופת מעבר.
זהבה גלאון: בהמשך אני רוצה להתייחס לסוגיית מנהלי הסיעות.
אליעזר כהן: אדוני היושב ראש "שלמה" טריף, תודה לך על זה ששיפרת את תנאיהם של חברי הכנסת.
אליעזר כהן: לא משמים מינו את ועדת גלנור.
אליעזר כהן: אני מודה לוועדת גלנור, אני אשתטח אפיים לפניה, אבל היא לא סיימה את עבודתה.
אליעזר כהן: אנחנו מדברים כאילו שהמצאנו את הגלגל.
אליעזר כהן: כל המשק עובד בתנאים של ותק והכרה בערך של תואר אקדמאי.
אליעזר כהן: מדוע שהכנסת לא תהיה כזאת?
אליעזר כהן: צריך להכיר גם באקדמיה וגם בוותק.
אליעזר כהן: אדוני היושב ראש, אין לך מושג איזו רעידת אדמה קרתה בכל המשרדים של כולנו – שלי, של זהבה גלאון, לימור לבנת ואפילו של רובי ריבלין – אבל חבר הכנסת ריבלין מציע לשפוך את התינוק עם המים.
סאלח טריף: לא היתה רעידת אדמה לפני זה שקיבלו שני עוזרים באותו מעמד.
אליעזר כהן: זו בושה.
אליעזר כהן: הם עובדים מצוינים, הם מקבלים שכר זעום ואנחנו לא יכולים להמשיך את העוול הזה.
סאלח טריף: אתה לא ליווית את הנושא הזה מההתחלה, כי לא היית חבר כנסת.
אליעזר כהן: כל הכבוד למה שעשית להטבת תנאיהם של חברי הכנסת.
סאלח טריף: אני לא מבקש מחמאות.
סאלח טריף: אני מבקש לשמור עליכם ולא עליי.
סאלח טריף: כשמינינו את ועדת גלנור התחייבנו התחייבות מוסרית - -
יצחק גאגולה: אבל הוועדה לא התייחסה לכל האספקטים ולא סיימה את עבודתה.
סאלח טריף: התחייבנו התחייבות מוסרית שאנחנו נקבל את ההמלצות של הוועדה כמקשה אחת.
סאלח טריף: אנחנו לא נעשה את ההמלצות האלה כבסיס להרחבת התנאים.
סאלח טריף: אני כן מוכן לפתור את הבעיות שנוצרות עקב המלצות הוועדה, אבל אני לא מוכן שזה ישמש כבסיס לדברים נוספים.
סאלח טריף: זה לא ציבורי, זה לא אתי - -
זהבה גלאון: אנחנו מדברים על תקנות מעבר.
סאלח טריף: לא נוכל למצות את הדיון עכשיו.
אליעזר כהן: מוכרחים להשאיר את הנושא הזה פתוח ולהמשיך לדון בזה.
סאלח טריף: שמעתי אתכם ושמעתי את העוזרים ואני יודע את כל הצרכים, אך אני מבקש שתדעו שיש מגבלות אתיות-ציבוריות חשובות שצריך לקחת בחשבון בכל החלטה.
מוחמד ברכה: אני מציע שנציג את ההשגות שלנו ונחזיר אותם לוועדת גלנור, כדי שהיא תדון בהן.
מוחמד ברכה: אני סומך על הוועדה.
סאלח טריף: ועדת גלנור סיימה את תפקידה והיא לא מוכנה לדון שוב בעניין הזה.